b"\n_START_ARTICLE_\nMonomeras\n_START_PARAGRAPH_\nMonomeras (nuo gr. mono 'vienas' + meros 'dalis')\xc2\xa0\xe2\x80\x93 palyginus ma\xc5\xbea molekul\xc4\x97, kuri gali jungtis su kitomis tokiomis pat ar kitokiomis molekul\xc4\x97mis ir sudaryti makromolekul\xc4\x99\xc2\xa0\xe2\x80\x93 polimer\xc4\x85._NEWLINE_Pavyzd\xc5\xbeiui, aminor\xc5\xabg\xc5\xa1tys yra monomerai, sudarantys polimer\xc4\x85 baltym\xc4\x85. Nesotiesiems ir cikliniams monomerams b\xc5\xabdingos polimerizacijos ir kopolimerizacijos reakcijos, o monomerams, turintiems funkcini\xc5\xb3 grupi\xc5\xb3\xc2\xa0\xe2\x80\x93 polikondensacijos reakcijos. Svarbiausieji chemijos pramon\xc4\x97je naudojami monomerai\xc2\xa0\xe2\x80\x93 etenas, stirenas, fenolis."